El Club de Natació Sincronitzada Atlantis de Burjassot s’alça amb una medalla de bronze en el Campionat d’Espanya
2025-07-24

El duo aleví format per Lluna i Irene, dues nadadores del Club de Natació Sincronitzada Atlantis de Burjassot, han aconseguit un gran resultat en al Campionat d’Espanya promoció en la seua categoria.

Les nadadores de Burjassot, de tan sols 12 anys, han aconseguit alçar-se amb la medalla de bronze, la primera que el club aconsegueix en un Campionat d’Espanya al llarg de la seua història, tal com han informat des de la pròpia formació esportiva.

Un gran assoliment no solament per a les nadadores i per al club al que pertanyen sinó també per a tot Burjassot que veu com, una vegada més, el treball dels seus esportistes té grans recompenses, en aquesta ocasió, en forma de medalla de bronze.